Imagini tulburătoare cu un cerb hăituit de vânători. Animalul epuizat s-a refugiat într-un oraș. .
Un cerb care a fost urmărit de vânători s-a refugiat în centrul orașului Compiegne din Franța. Animalul a stat în oraș pentru câteva ore, după care a fugit în pădure. Poliția a sosit la fața locului pentru a securiza zona.
Urmărit de vânători și câini de vânătoare, un cerb s-a refugiat în centrul orașului francez Compiegne, reușind astfel să scape, relatează France Info. Animalul a rămas câteva ore întins pe asfalt, după care a fugit în pădure.Poliția a sosit la fața locului pentru a securiza zona, în timp ce activiștii de mediu au filmat scena și s-au asigurat că cerbul este tratat corespunzător."Este într-adevăr un exemplu pentru ceea ce face vânătoarea cu câini. Avem un cerb care respiră greu la 10 metri distanță de noi. Nu știm dacă va mai trăi. Nu are sens să asistăm la astfel de scene în secolul 21", a spus liderul activiștilor, pentru sursa citată.Un medic veterinar a fost chemat pentru a trata cerbul, însă animalul a fugit chiar înainte ca acesta să ajungă în oraș.Vânătorii, în conformitate cu reglementările în vigoare, nu au omorât animalul. Începând cu anul 2019, Franța a emis un decret care interzice sacrificarea unui animal situat într-o zonă locuită.